**ผลการดำเนินงานโครงการที่เปิดโอกาสให้ประชาชนมีส่วนร่วมให้บริหารราชการ (โครงการ 5 ประสานสืบสานเกษตรทฤษฎีใหม่ ถวายในหลวง )**

**ตามที่สำนักวิจัยและพัฒนาการเกษตรเขตที่ 4 ได้ดำเนินงานโครงการที่เปิดโอกาสให้ประชาชนมีส่วนร่วมให้บริหารราชการ (โครงการ 5 ประสานสืบสานเกษตรทฤษฎีใหม่ ถวายในหลวง ) ในปีงบประมาณ 2562 นั้น ซึ่งได้ดำเนินงานตามขั้นตอน การพิจารณาโครงการ นำไปสู่การคัดเลือกพื้นที่ และผู้มีส่วนได้ส่วนเสีย ประชุมเสวนาผู้มีส่วนได้ส่วนเสียเพื่อวิเคราะห์ประเด็นปัญหา วางแผนการดำเนิน และดำเนินงานงานร่วมกับเกษตรกรและผู้มีส่วนได้ส่วนเสีย สรุปผลการดำเนินงาน และการสร้างเครือข่ายเกษตรกร จึงขอสรุปการดำเนินงานตมโครงการฯ ดังกล่าว ดังนี้**

**1.การคัดเลือกพื้นที่ดำเนินการและผู้มีส่วนได้ส่วนเสีย**

สำนักวิจัยและพัฒนาการเกษตรเขตที่ 4 ได้ดำเนินโครงการ5 ประสานสืบสานเกษตรทฤษฎีใหม่ ถวายในหลวง โดยรับผิดชอบพื้นที่ดำเนินงานในพื้นที่ อำเภอสว่างวีระวงศ์ มีจำนวนเกษตรกรแยกเป็นรายปี รายตำบล ดังนี้

|  |  |  |  |  |
| --- | --- | --- | --- | --- |
| ปี | จำนวนเกษตรกรผู้เข้าร่วมโครงการ 5 ประสานสืบสานเกษตรทฤษฎีใหม่ | | | |
| ต.ท่าช้าง | ต.บุ่งมะแลง | ต.สว่าง | ต.แก่งโดม |
| 2560 | 13 | 24 | 40 | 19 |
| 2561 | 10 | 68 | 11 | 7 |
| 2562 | 8 | 5 | 20 | 61 |
| รวม | 31 | 97 | 71 | 87 |

คณะทำงานโครงการที่เปิดโอกาสให้ประชาชนมีส่วนร่วมให้บริหารราชการโครงการ 5 ประสานสืบสานเกษตรทฤษฎีใหม่ ถวายในหลวงตามที่เสนอมา ซึ่งได้ คัดเลือกจาก เกษตรกรเข้าร่วมโครงการฯ หรือผู้นำเกษตรกรเป็นผู้แทนจากทั้ง 4 ตำบล คือ ต.สว่าง ต.แก่งโดม ต.บุ่งมะแลง และ ต.ท่าช้าง เพื่อใช้เป็นแปลงต้นแบบถ่ายทอดรูปแบบและเทคโนโลยีโดยดำเนินกิจกรรม รวมทั้งคัดเลือกผู้แทนภาคธุรกิจ และผู้แทนหน่วยงานราชการอื่นในพื้นที่เพื่อแต่งตั้งเป็นคณะทำงานโครงการฯ และจัดการประชุมคณะทำงานโครงการที่เปิดโอกาสให้ประชาชนมีส่วนร่วมให้บริหารราชการโครงการ 5 ประสานสืบสานเกษตรทฤษฎีใหม่ ถวายในหลวง เพื่อขับเคลื่อนการทำงานเพื่อให้เกิดแปลงต้นแบบและเครือข่ายเกษตรกร ซึ่งมีรายนามผู้มีส่วนได้ส่วนเสียโครงการที่เปิดโอกาสให้ประชาชนมีส่วนร่วมให้บริหารราชการ ดังนี้

รายนามผู้มีส่วนได้ส่วนเสียโครงการที่เปิดโอกาสให้ประชาชนมีส่วนร่วมให้บริหารราชการ

ผู้มีส่วนได้ส่วนเสียตรง

1.นายประสิทธิ์ บุญแก้ว ผู้นำเกษตรกร ตำบลท่าช้าง อำเภอสว่างวีระวงศ์ จังหวัดอุบลราชธานี

2.นายสงวน จบศรี ผู้นำเกษตรกร ตำบลบุ่งมะแลง อำเภอสว่างวีระวงศ์ จังหวัดอุบลราชธานี

3.นายอเนก ยั่วยวน ผู้นำเกษตรกร ตำบลสว่าง อำเภอสว่างวีระวงศ์ จังหวัดอุบลราชธานี

4.นายไพทูลย์ พันธุ์กว้าง ผู้นำเกษตรกร ตำบลแก่งโดม อำเภอสว่างวีระวงศ์ จังหวัดอุบลราชธานี

ผู้มีส่วนได้ส่วนเสียรอง

1.นางพองาม ปรีดาสันต์ นักธุรกิจการเกษตร อำเภอสว่างวีระวงศ์ จังหวัดอุบลราชธานี

2.หัวหน้านิคมหมู่บ้านนักรบไทย อำเภอสว่างวีระวงศ์ องค์การสงเคราะห์ทหารผ่านศึก

3.นางวัชรียา ตรีภพ เกษตรอำเภอสว่างวีระวงศ์ จังหวัดอุบลราชธานี

4.นายไวกูณฑ์ คำสาลี นักวิชาการเกษตรชำนาญการ สถานีพัฒนาที่ดินอุบลราชธานี

ผู้มีส่วนได้ส่วนเสียหลัก

1.นายจักรพรรดิ วุ้นสีแซง ผู้อำนวยการสำนักวิจัยและพัฒนาการเกษตรเขตที่ 4

2.นางโสภิตา สมคิด ผู้อำนวยการกลุ่มวิชาการ สำนักวิจัยและพัฒนาการเกษตรเขตที่ 4

3.นางนาตยา จันทร์ส่อง ผู้อำนวยการกลุ่มพัฒนาการตรวจสอบพืชและปัจจัยการผลิต

สำนักวิจัยและพัฒนาการเกษตรเขตที่ 4 อุบลราชธานี

4.นางรัชดาวัลย์ อัมมินทร นักวิทยาศาสตร์ชำนาญการพิเศษ

สำนักวิจัยและพัฒนาการเกษตรเขตที่ 4 อุบลราชธานี

5.นางพัฒณ์ณรี จำปากุล นักวิชาการเกษตรชำนาญการพิเศษ

สำนักวิจัยและพัฒนาการเกษตรเขตที่ 4

6.นายบงการ พันธุ์เพ็ง นักวิชาการเกษตรชำนาญการ

สำนักวิจัยและพัฒนาการเกษตรเขตที่ 4 อุบลราชธานี

7.นายทรงศักด์ กัลปดี ช่างไม้ ส.4 สำนักวิจัยและพัฒนาการเกษตรเขตที่ 4

**2.การจัดประชุมเสวนาผู้มีส่วนได้ส่วนเสียเพื่อวิเคราะห์ประเด็นปัญหา**

สำนักวิจัยและพัฒนาการเกษตรเขตที่ 4 อุบลราชธานี จึงได้ดำเนินการจัดเวทีเสวนาเกษตรกรผู้เข้าร่วมโครงการ 5 ประสานสืบสานเกษตรทฤษฎีใหม่ ถวายในหลวง เพื่อเปิดโอกาสให้ประชาชน ณ หมู่ 1 ตำบลบุ่งมะแลง อำเภอสว่างวีระวงศ์ จังหวัดอุบลราชธานีเข้ามามีส่วนร่วมให้บริหารราชการวันที่ 17 พฤษภาคม 2562 เวลา 9.30 – 12.00 น. โดยมีเกษตรกรเข้าร่วมรวมทั้งสิ้น 17 คน สามารถสรุปประเด็นปัญหา และแนวทางการแก้ไขปัญหาของการดำเนินกิจกรรมทางด้านการเกษตรของเกษตรกรภายใต้โครงการ 5 ประสานสืบสานเกษตรทฤษฎีใหม่ ถวายในหลวง ได้ดังนี้

1.เกษตรกรมีปัญหาขายผลผลิตได้ในราคาที่ต่ำ โดยเฉพาะอย่างยิ่งในข้าว ดังนั้นเกษตรกรจึงต้องการลดต้นทุนการผลิตเพื่อเพิ่มรายได้

แนวทางการแก้ปัญหาคือ ใช้เทคโนโลยีชีวภัณฑ์ของกรมวิชาการเกษตร คือ แหนแดงเพิ่มการผลิตปุ๋ยไนโตรเจนในนาข้าว เพื่อลดการซื้อปุ๋ยเคมีของเกษตรกร

2.เกษตรกรขาดรายได้เสริมจากกิจกรรมทางการเกษตรเดิมที่มีอยู่แล้ว เกษตรกรต้องการมีกิจกรรมทางการเกษตรที่ลดต้นทุนและสร้างรายได้เพิ่ม

แนวทางการแก้ปัญหา คือ ใช้เทคโนโลยีการปลูกพืชของกรมวิชาการเกษตร ได้แก่ การปลูกถั่วลิสงหลังนาเพื่อเพิ่มรายได้ให้แก่เกษตรกร โดยลดต้นทุนการผลิตด้วยวิธีการให้เกษตรกรปลูกถั่วลิสงในหน้าฝนเพื่อผลิตเมล็ดพันธุ์ แล้วนำเมล็ดพันธุ์ที่ได้นั้นไปปลูกผลิตถั่วลิสงในหน้าแล้งหลังการทำนาเพื่อขายต่อไป ด้วยวิธีนี้เกษตรกรจึงไม่ต้องซื้อเมล็ดพันธุ์เพราะเกษตรกรผลิตเมล็ดพันธุ์เอง

3.เกษตรกรขาดการปลูกพืชบำรุงดินหลังฤดูการทำนา เกษตรกรต้องการปลูกพืชบำรุงดินที่สามารถนำมาบริโภคได้เป็นผลพลอยได้

แนวทางการแก้ปัญหา คือ ใช้เทคโนโลยีการปลูกถั่วเขียวหลังนาของกรมวิชาการเกษตรโดยให้เกษตรกรปลูกถั่วเขียวพันธุ์ชัยนาท 72 หลังฤดูการทำนา และไถกลบหลังจากเก็บผลผลิตถั่วเขียวแล้ว ทั้งนี้เพื่อบำรุงดินและเพิ่มรายได้ให้แก่เกษตรกร

**3.การวางแผนการดำเนิน และดำเนินงานงานร่วมกับเกษตรกรและผู้มีส่วนได้ส่วนเสีย**

จากการวางแผนการดำเนินงานร่วมกับเกษตรกรสามารถสรุปได้ดังนี้

**1**.คัดเลือกเกษตรกรเข้าร่วมโครงการฯ จำนวนอย่างน้อย 10 ราย ดำเนินการโดยให้ครอบคลุมทั้ง 4 ตำบล คือ ต.สว่าง ต.แก่งโดม ต.บุ่งมะแลง และ ต.ท่าช้าง เพื่อใช้เป็นแปลงต้นแบบถ่ายทอดรูปแบบและเทคโนโลยี ได้แก่

1.พลตรีอาชวิน ปรีดาสันดิ์

2.นายคำสิ่ง อาริกุล

3.นางละออ นาดุม

4.นายทวี วงศ์สมบัติ

5.นายจอมเพชร นนทสิน

6.นายคำภู ลุนวงศ์

7.นายอัครเนณ์ บริบูรณ์ธณเวท์

9.นายอภิสิทธ จำการศิริชล

10.นายทวีไชย สุวรรณา

2.ดำเนินกิจกรรม 3 รูปแบบดังกล่าว คือ

1.ปลูกเลี้ยงแหนแดงในนาข้าวเพื่อเพิ่มปุ๋ยไนโตรเจน และลดต้นทุนการใช้ปุ๋ยเคมี

2.ปลูกถั่วลิสงพันธุ์ไทนาน 9 ในที่ดอนในฤดูฝนเพื่อผลิตเมล็ดพันธุ์และนำเอาเมล็ดพันธุ์ที่ได้นั่นไปปลูกหลังนาเพื่อผลิตถั่วลิสงฝักสดหรือถั่วลิสงแห้งขายเพื่อสร้างรายได้

3.ปลูกถั่วเขียวพันธุ์ชัยนาท 72 หลังนาเพื่อใช้ผลผลิตเป็นอาหารและไถกลบซากพืชเพื่อใช้เป็นปุ๋ยพืชสด โดยให้ปลูกตามคำแนะนำของกรมวิชาการเกษตร

3.ติดตามการดำเนินงานเพื่อให้คำปรึกษาและช่วยแก้ไขปัญหาจากการดำเนินงาน

4.ถ่ายทอดเทคโนโลยีแก่กลุ่มเกษตรกรผู้เข้าร่วมโครงการ 5 ประสานสืบสานเกษตรทฤษฎีใหม่ ถวายในหลวง ในรูปแบบต่างๆ เช่น การจัดเวทีเสวนา การแลกเปลี่ยนเรียนรู้ศึกษาดูงาน

5.สรุปผลการดำเนินงาน และการสร้างเครือข่ายเกษตรกร

**ปัญหาและอุปสรรค**

จากการดำเนินงานร่วมกับเกษตรกร โดยระหว่างการปลูกเลี้ยงแหนแดงในนาข้าว และปลูกถั่วลิสงบนที่ดอนเพื่อผลิตเมล็ดพันธุ์ รวมทั้งเตรียมพร้อมปัจจัยการผลิตเพื่อปลูกถั่วเขียวหลังนา ผลปรากฏว่า จังหวัดอุบลราชธานีประสบปัญหาอุทกภัยจากพายุโซนร้อน “โพดุล” และพายุโซนร้อน “คาจิกิ” ตั้งแต่วันที่ 29 สิงหาคม 2562 เป็นต้นมา ทำให้จังหวัดอุบลราชธานีประสบปัญหาน้ำท่วมทั้ง 25 อำเภอ ประชาชนประสบความเดือดร้อนจำนวนมาก จังหวัดอุบลราชธานีได้ติดตามสถานการณ์และดำเนินการให้ความช่วยเหลือประชาชนมาอย่างต่อเนื่อง ล่าสุด ได้ประกาศพื้นที่ประสบภัยตามพระราชบัญญัติป้องกันและบรรเทาสาธารณภัยแห่งชาติ พ.ศ.2550 และแผนป้องกันและบรรเทาสาธารณภัยแห่งชาติ พ.ศ.2558 แล้วทั้ง 25 อำเภอ และประกาศเขตให้ความช่วยเหลือภัยพิบัติกรณีฉุกเฉิน (อุทกภัย) จำนวน 9 อำเภอ และต่อมาเมื่อวันที่ 20 ก.ย. พล.อ.อนุพงษ์ เผ่าจินดา รมว.มหาดไทย ในฐานะผู้บัญชาการป้องกันและบรรเทาสาธารณภัยแห่งชาติ ประกาศยกระดับการจัดการสาธารณภัย เป็นการจัดการสาธารณภัยขนาดใหญ่ คือระดับ 2 เป็นระดับ 3 ตามแผนการป้องกันและบรรเทาสาธารณภัยแห่งชาติ 2558

ทั้งนี้ เนื่องจากกองบัญชาการป้องกันและบรรเทาสาธารณภัยแห่งชาติ ได้ตรวจสอบแนวโน้มสถานการณ์ ร่วมกับกรมอุตุนิยมวิทยาและสถาบันสารสนเทศทรัพยากรน้ำ พบว่าจากอิทธิพลของร่องมรสุมอาจส่งผลให้เกิดประเทศไทยตอนบนมีฝนเพิ่มมากขึ้น และฝนตกหนักถึงหนักมากบริเวณภาคตะวันออกเฉียงเหนือ ประกอบกับข้อมูลของสำนักงานทรัพยากรน้ำแห่งชาติและกรมชลประทาน ซึ่งเห็นว่าสถานการณ์น้ำในแม่น้ำชีและแม่น้ำมูลมีระดับลดลงแต่ยังคงล้นตลิ่งสอดคล้องกับความเห็นเชิงพื้นที่ของ จ.อุบลราชธานี ว่าสถานการณ์อุทกภัยในพื้นที่เกิดความเสียหายเป็นวงกว้าง และสถานการณ์ยังมีความรุนแรงต่อเนื่อง ดังนั้นผู้บัญชาการป้องกันและบรรเทาสาธารณภัย จึงประกาศยกระดับดังกล่าว โดยให้อธิบดีกรมป้องกันและบรรเทาสาธารณภัย ในฐานะผู้อำนวยการกลาง ดำเนินการและปฏิบัติตามนโยบายของรัฐบาลตลอดจนอำนวยการประสานงานประเมินสถานการณ์ติดตามเฝ้าระวังวิเคราะห์สถานการณ์รายงานเสนอความคิดเห็น ต่อผู้บัญชาการป้องกันและบรรเทาสาธารณภัยแห่งชาติ เพื่อพิจารณาสั่งการเชิงนโยบาย จัดตั้งกองบัญชาการป้องกันและบรรเทาสาธารณภัยแห่งชาติส่วนหน้าขึ้นที่ศูนย์ป้องกันและบรรเทาสารภัยเขต 13 อุบลราชธานีโดยมีนายบุญธรรม เลิศสุขีเกษม รองปลัดกระทรวงมหาดไทย เป็นผู้กำกับควบคุมพื้นที่ 4 จังหวัด ได้แก่ อุบลราชธานี ยโสธร ศรีสะเกษและร้อยเอ็ด โดยมีผู้ตรวจราชการกระทรวงมหาดไทย พร้อมส่วนราชการต่างๆ ร่วมบูรณาการช่วยเหลือประชาชน

รวมทั้งอำเภอสว่างวีระวงศ์ซึ่งเป็นพื้นที่ดำเนินการโครงการที่เปิดโอกาสให้ประชาชนมีส่วนร่วมให้บริหารราชการ โครงการ 5 ประสานสืบสานเกษตรทฤษฎีใหม่ ถวายในหลวง มีพื้นที่ได้รับความเสียหายเป็นจำนวนมาก รวมถึงแปลงต้นแบบของเกษตรกรก็ได้รับผลกระทบ และเกิดความเสียหายเหตุการณ์จากน้ำท่วมดังกล่าว รวมทั้งทำให้ไม่สามารถติดตามงานในห้วงเวลาดังกล่าวได้ สำนักวิจัยและพัฒนาการเกษตรเขตที่ 4 จึงขอสนับสนุนปัจจัยการผลิตเพิ่มเติมตามโครงการที่เปิดโอกาสให้ประชาชนมีส่วนร่วมให้บริหารราชการ โครงการ 5 ประสานสืบสานเกษตรทฤษฎีใหม่ ถวายในหลวงให้แก่เกษตรกรผู้เข้าร่วมโครงการ หลังจากเหตุการณ์น้ำท่วมเข้าสู่สภาวะปกติ

**แนวทางการดำเนินงานในอนาคต**

จากการประชุมร่วมกับคณะกรรมการดำเนินโครงการเปิดโอกาสให้ประชาชนมีส่วนร่วมให้บริหารราชการโครงการ 5 ประสานสืบสานเกษตรทฤษฎีใหม่ ถวายในหลวง และผู้มีส่วนได้ส่วนเสียได้กำหนดให้สำนักวิจัยและพัฒนาการเกษตรเขตที่ 4 สนับสนุนด้านวิชาการ และให้คำปรึกษาแก่เกษตรกรผู้เข้าร่วมโครงการฯ ดังกล่าวต่อไป ทั้งนี้เพื่อให้เกิดเป็นชุมชนเกษตรทฤษฎีใหม่ในอนาคต